27. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 33868/Α. 142 της 18/23 Απρ. 1966  (ΦΕΚ Β΄ 244) Περί αυξήσεως των υπό του Ταμείου Συντάξεων Αυτοκινητιστών καταβαλλομένων συντάξεων και κατωτάτων ορίων αυτών. Έχοντες υπ’ όψιν: 1)Τας διατάξεις της παρ. 3 του άρθρ. 17 του Νόμ. 4497/1966 «περί ρυθμίσεως θεμάτων Κοινωνικής Ασφαλίσεως και περί ετέρων τινών διατάξεων». 2)Σύμφωνον γνώμην του Διοικητικού Συμβουλίου του Ταμείου συντάξεων Αυτοκινητιστών υποβληθείσαν ημίν δια της υπ’ αριθ. 21989/6672/4.4.1966 αναφοράς του Ταμείου. 3.Την διαπιστωθείσαν ανάγκην βελτιώσεως των συντάξεων του ΤΣΑ και 4)Την Οικονομικήν κατάστασιν του ΤΣΑ, ως αύτη εμφανίζεται κατόπιν της, δια των διατάξεων της παρ. 2 του άρθρ. 17 του Νόμ. 4497/66, θεσπισθείσης εργοδοτικής εισφοράς, αποφασίζομεν: 1)Από 1 Μαΐου 1966 το υπό του εδαφ. α΄ της παρ. 1 του άρθρ. 14 του Ν.Δ. 4197/1961 προβλεπόμενον σταθερόν ποσόν, ορίζεται εις δραχ. 560. 2)Από 1 Μαΐου 1966 η, δια της παρ. 2 του άρθρου μόνου του υπ’ αριθ. 70/1966 Β.Δ/τος χορηγηθείσα αύξησις των υπό του Ταμείου Συντάξεων Αυτοκινητιστών καταβαλλομένων συντάξεων ορίζεται εις 12%. 3)Από 1 Μαΐου 1966 αυξάνονται τα κατώτατα όρια των υπό του ΤΣΑ χορηγουμένων συντάξεων ως ακολούθως: α)Εις δραχ. 950 δια τας συντάξεις λόγω αναπηρίας, εφ’ όσον υφίσταται μόνον επαγγελματική ανικανότης του συνταξιούχου. β)Εις δραχ. 1.150 δια τας συντάξεις λόγω αναπηρίας εφ’ όσον υφίσταται διαρκής και ολική ανικανότης του συνταξιούχου. γ)Εις δραχ. 850 δια τας συντάξεις λόγω γήρατος και δ)Εις δραχ. 750 δια τας συντάξεις λόγω θανάτου. Η παρούσα δημοσιευθήτω δια της Εφημερίδος της Κυβερνήσεως. 